MAGYAR

APPLE INC.
A macOS Sequoia SZOFTVERLICENC-SZERZŐDÉSE

Apple márkájú rendszereken való használatra

AZ APPLE-SZOFTVER HASZNÁLATA ELŐTT FIGYELMESEN OLVASSA EL A SZOFTVERLICENC-SZERZŐDÉST („LICENC”). AZ APPLE-SZOFTVER HASZNÁLATÁVAL ELFOGADJA, HOGY A LICENC FELTÉTELEI ÖNRE NÉZVE KÖTELEZŐ ÉRVÉNYŰEK. HA NEM ÉRT EGYET A LICENC FELTÉTELEIVEL, NE TELEPÍTSE VAGY HASZNÁLJA AZ APPLE-SZOFTVERT, ÉS HA LEHETŐSÉGE VAN VÁLASZTANI AZ „ELFOGADOM” ÉS A „NEM FOGADOM EL” LEHETŐSÉG KÖZÖTT A FELTÉTELEKRE VONATKOZÓAN, KATTINTSON A „NEM FOGADOM EL” GOMBRA. HA AZ APPLE-SZOFTVERT EGY APPLE HARDVERVÁSÁRLÁS RÉSZEKÉNT SZEREZTE, AMENNYIBEN NEM FOGADJA EL A LICENC FELTÉTELEIT, A VISSZATÉRÍTÉSI IDŐSZAKON BELÜL VISSZATÉRÍTÉS ELLENÉBEN A TELJES APPLE HARDVER-/SZOFTVERCSOMAGOT VISSZAJUTTATHATJA AZ APPLE STORE ÁRUHÁZNAK VAGY ANNAK A HIVATALOS VISZONTELADÓNAK, AHOL VÁSÁROLTA, A KÖVETKEZŐ HELYEN TALÁLHATÓ VISSZATÉRÍTÉSI IRÁNYELVEKNEK MEGFELELŐEN: https://www.apple.com/legal/sales-support/. A TELJES HARDVER-/SZOFTVERCSOMAGOT VISSZA KELL JUTTATNIA A VÉTELÁR VISSZATÉRÍTÉSÉHEZ.

FONTOS MEGJEGYZÉS: Amennyiben ez a szoftver anyagok sokszorosítására, módosítására, közzétételére vagy terjesztésére használható, akkor kizárólag olyan anyagok másolására, módosítására, közzétételére és terjesztésére használható, amelyeket nem véd szerzői jog, Ön rendelkezik azok szerzői jogával, illetve Ön törvényes engedéllyel rendelkezik azok másolásához, módosításához, közzétételéhez vagy terjesztéséhez. Ha nem biztos abban, hogy egy adott anyag másolásához, módosításához, közzétételéhez vagy terjesztéséhez rendelkezik-e a szükséges jogokkal, lépjen kapcsolatba jogi tanácsadójával.

1. Általános rész.
A. Az Apple-szoftverekhez (a Boot ROM kódot is ideértve), a harmadik féltől származó szoftverekhez, dokumentumokhoz, interfészekhez, tartalmakhoz, betűtípusokhoz és a jelen Licenchez tartozó összes adathoz („Eredeti Apple-szoftverek”), valamint az ezeket módosító vagy lecserélő funkciófejlesztésekhez, szoftverfrissítésekhez, biztonsági javításokhoz, rendszerfájlokhoz vagy rendszer-helyreállításokhoz, amelyeket az Apple biztosít az Ön Apple márkájú számítógépéhez vagy támogatott perifériájához („Apple-szoftvermódosítások”), függetlenül attól, hogy ezek előre vannak telepítve az Apple márkájú hardverekre, belső tárhelyre vagy cserélhető adathordozóra, lemezen vagy csak olvasható memóriában találhatók, vagy bármilyen adathordozón vagy formában jelennek meg (az Eredeti Apple-szoftvereket és az Apple-szoftvermódosításokat együttesen Apple-szoftvereknek nevezzük), az Apple Inc. (az „Apple”) kizárólag licencet biztosít, de nem értékesíti Önnek, és ezeket Ön kizárólag a jelen Licenc előírásainak megfelelően használhatja. Az Apple és/vagy licenctulajdonosai fenntartják maguknak az Apple-szoftver tulajdonjogát és minden olyan jogot, amelyet kifejezetten nem biztosítottak a felhasználónak. Ön elfogadja, hogy a jelen Licenc feltételei vonatkoznak az Apple márkájú hardveren esetlegesen előre telepített bármely Apple-szoftvertermékre, kivéve, ha a termékhez külön licenc tartozik, amely esetben Ön elfogadja, hogy az adott licenc rendelkezései az irányadók a termék használatára nézve.

B. Az Apple saját belátása szerint elérhetővé tehet jövőbeni Apple-szoftvermódosításokat. Az Apple-szoftvermódosítások – ha vannak ilyenek – nem szükségszerűen tartalmazzák az összes létező szoftverfunkciót vagy az olyan új funkciókat, amelyeket az Apple az Apple márkájú számítógépek újabb vagy egyéb modelljeihez ad ki. A jelen Licenc feltételei vonatkoznak minden Apple-szoftvermódosításra, amelyet az Apple biztosít, kivéve azokat az Apple-szoftvermódosításokat, amelyeket különálló licenc kísér, ezekre ugyanis annak a licencnek a feltételei lesznek érvényesek.

C. Az Apple-szoftver által közzétett vagy elérhetővé tett bármilyen tartalom címre vonatkozó és szellemi tulajdonjogai a vonatkozó tartalom tulajdonosát illetik. Az ilyen típusú tartalmat védheti szerzői jog vagy más, a szellemi tulajdont védő törvény vagy egyezmény, és a tartalmat biztosító harmadik fél felhasználási feltételei vonatkozhatnak rá. Ha nincs másképp meghatározva, a jelen Licenc nem biztosít Önnek semmilyen jogot az ilyen tartalom használatára, és nem is garantálja, hogy az adott tartalom később is elérhető lesz. Tilos a News és a Térképek alkalmazáson keresztül elért bármely kép önálló fájlként történő továbbközlése, továbbadása és reprodukálása.

2. Engedélyezett licencfelhasználások és korlátozások.
A. Előtelepített és egypéldányos Apple-szoftver licence. A jelen Licenc feltételeinek megfelelően, amennyiben Ön az Apple-szoftvert nem a Mac App Store áruházból, automatikus letöltés révén, illetve mennyiségi licenc, karbantartási vagy egyéb írásos szerződés keretében szerezte be az Apple-től, olyan korlátozott, nem kizárólagos licencre jogosult, amellyel az Apple-szoftvernek egyszerre egy (1) példányát telepítheti, használhatja és futtathatja egyetlen Apple márkájú számítógépen. Például ezek az egypéldányos licencfeltételek érvényesek akkor, ha az Apple-szoftvert előretelepítve szerezte be az Apple márkájú hardveren.

B. A Mac App Store licence. Ha a licencet a Mac App Store áruházból vagy automatikus letöltés révén szerezte be az Apple-szoftverhez, akkor arra a jelen Licenc feltételei, valamint a szolgáltatásokra és tartalmakra vonatkozó használati szabályok vonatkoznak (amelyek Az Apple Médiaszolgáltatások Általános Szerződési Feltételei című dokumentumban találhatók (https://www.apple.com/legal/internet-services/itunes/hu/terms.html)) („Használati szabályok”), és Ön egy korlátozott, nem átruházható, nem kizárólagos licenc keretében a következőkre jogosult:

(i) az Apple-szoftver egy (1) példányának személyes, nem kereskedelmi célú letöltésére, telepítésére, használatára és futtatására közvetlenül azokon az Apple márkájú számítógépeken, amelyek az Ön tulajdonában vagy ellenőrzése alatt vannak, és amelyeken a macOS Sonoma, a macOS Ventura, a macOS Monterey, a macOS Big Sur, a macOS Catalina, a macOS Mojave vagy a macOS High Sierra rendszer fut („Mac számítógép”);

(ii) Ha Ön egy kereskedelmi nagyvállalat vagy oktatási intézmény, az Apple-szoftver egyetlen (1) példányának letöltésére, telepítésére, használatára és futtatására az alábbi esetek valamelyikében: (a) ha egyetlen személy használja minden egyes Mac számítógépen, amely az Ön tulajdonában vagy ellenőrzése alatt van, vagy (b) több személy használja egyetlen megosztott Mac számítógépen, amely az Ön tulajdonában vagy ellenőrzése alatt van. Például egy alkalmazott a saját asztali Mac számítógépén és Mac laptopján is használhatja az Apple-szoftvert, vagy egy számítógépteremben vagy könyvtárban található Mac számítógépet egymás után több diák is használhat; és 

(iii) az Apple-szoftver vagy bármely korábbi macOS vagy OS X operációsrendszer-szoftver, illetve az Apple-szoftver bármely újabb verziója két (2) további másolatának vagy példányának telepítésére, használatára és futtatására az Ön tulajdonában vagy ellenőrzése alatt álló, szintén Apple-szoftverrel futó Apple márkájú számítógépeken üzemeltetett virtuális operációs rendszerekben, a következő célokra: (a) szoftverfejlesztés; (b) tesztelés szoftverfejlesztés közben; (c) a macOS Server használata vagy (d) személyes, nem kereskedelmi felhasználás.

Hacsak erre a 3. szakasz kifejezett engedélyt nem ad, a fenti 2B(iii) pontban megadott jogosultság nem hatalmazza fel az Apple-szoftver virtuális másolatainak vagy példányainak használatára szolgáltatóirodai, időmegosztásos, végpontmegosztásos vagy más hasonló típusú szolgáltatásokkal kapcsolatban. Hacsak erre a jelen 2B pont kifejezett engedélyt nem ad, nem használhatja az Apple-szoftvert arra, hogy bármilyen Apple operációs rendszert (beleértve az iOS, az iPadOS, a watchOS vagy a tvOS rendszert) futtasson Mac számítógépe(ke)n futtatott virtuális operációs rendszerekben.

C. Mennyiségi vagy karbantartási licenc. Ha az Apple-szoftvert egy mennyiségi vagy karbantartási licencprogram keretében szerezte be az Apple vállalattól, a mennyiségi vagy karbantartási licenc feltételei fogják meghatározni az Apple-szoftver engedélyezett másolatainak számát, melyet letölthet, telepíthet, használhat és futtathat azon az Apple márkájú számítógépeken, amelyek az Ön tulajdonában vagy ellenőrzése alatt vannak. Amennyiben nincs külön írásos megállapodása az Apple vállalattal, a jelen Licenc összes egyéb feltétele érvényes az olyan Apple-szoftverek használatára, amelyeket mennyiségi vagy karbantartási licenc keretében szerzett be.

D. Rendszerkövetelmények; Apple-fiók. Tájékoztatjuk, hogy az Apple-szoftver csak olyan Apple márkájú hardveren támogatott, amely megfelel az Apple által megadott rendszerkövetelményeknek. Továbbá előfordulhat, hogy az Apple-szoftverek és bizonyos Szolgáltatások egyes funkcióinak használatához és eléréséhez (a 6. pontban meghatározottak szerint) egyedi felhasználónév- és jelszó-kombináció, más néven Apple-fiók használata szükséges.

E. Betűtípusok. A jelen Licenc feltételeinek megfelelően az Apple-szoftverek futtatása közben tartalom megjelenítésére és nyomtatására használhatja az Apple-szoftverekhez tartozó betűtípusokat. Azonban tartalomba csak akkor ágyazhat be betűtípusokat, ha az adott betűtípushoz tartozó beágyazási korlátozások ezt engedélyezik. Ezen beágyazási korlátozások a Betűtár/Előnézet/Betűinfó megjelenítése panelen találhatók.

F. Hangok; Élő feliratok. A jelen Licenc feltételeinek betartása mellett Ön: (i) használhatja az Apple-szoftverben található rendszerhangokat („Rendszerhangok”) (1) az Apple-szoftver futtatása során és (2) saját, személyes, nem kereskedelmi célú eredeti tartalmak és projektek létrehozásához; (ii) személyes, nem kereskedelmi célokra használhatja az Apple-szoftver által automatikusan, valós időben a készüléken a FaceTime-hívások és más funkciók használata során generált Élő feliratokat („Élő feliratok”); és (iii) a Személyes beszédhang („Személyes beszédhang”) funkcióval a saját beszédhangjához hasonló hangot hozhat létre a saját hangja alapján, amelyet szintén személyes, nem kereskedelmi célokra használhat. A jelen Licenc a Rendszerhangok, az Élő feliratok és a Személyes beszédhang semmilyen más jellegű létrehozását és felhasználását nem engedi meg, korlátozás nélkül ideértve a Rendszerhangok, az Élő feliratok és a Személyes beszédhang nyereségszerzés vagy nonprofit célokból történő felhasználását, reprodukálását, megjelenítését, előadását, rögzítését, közzétételét és továbbterjesztését, nyilvános megosztását és kereskedelmi felhasználását.

G. A Fotók alkalmazás szolgáltatásai és támogatása. Előfordulhat, hogy az Apple-szoftver Fotók alkalmazása (Fotók alkalmazás) nem támogat bizonyos video- és fényképformátumokat. A Fotók alkalmazás bizonyos funkcióinak használata a kamera funkcióitól függ. A fényképek a Fotók alkalmazással, illetve bármilyen, az Apple vállalattól vagy harmadik féltől származó szolgáltatással való szinkronizálása adatvesztéshez vezethet. A Fotók alkalmazásban található diabemutató-grafikák, zenék és témák kizárólag a Fotók alkalmazással személyes, nem kereskedelmi célra készített diabemutatókban használhatók fel. A fotók alkalmazásban található vagy annak részét képező fényképek, képek, grafikák, illusztrációk, hangok, videók és egyéb anyagok (Digitális anyagok) nem használhatók fel, nem emelhetők ki és nem terjeszthetők kereskedelmi forgalomban vagy egyéb módon önállóan, a Fotók alkalmazásban való eredeti felhasználási környezetüktől függetlenül.

H. Tartalom-gyorsítótárazási funkciók.
1. Amennyiben az Apple és/vagy a társvállalatai elérhetővé teszik adott szoftverek és/vagy tartalmak gyorsítótárazását (pl. a Mac App Store megfelelő tartalmai esetében) („Megfelelő Apple-tartalmak”), az Apple-szoftverek egyes funkciói (a „Tartalom-gyorsítótárazási funkciók”) automatikusan letölthetnek és helyben gyorsítótárazhatnak ilyen Megfelelő Apple-tartalmakat az Ön Apple márkájú számítógépén, amely az Apple-szoftvert futtatja (ebben a szakaszban az ilyen Apple márkájú számítógépek megnevezése „Gyorsítótárazást engedélyező Mac”). Az Apple-szoftver gyorsítótárazási funkcióinak használatával elfogadja, hogy az Apple letölthet és gyorsítótárazhat ilyen Megfelelő Apple-tartalmakat a Gyorsítótárazást engedélyező Mac gépén. Az Apple-szoftverek tartalom-gyorsítótárazási funkcióit bármikor letilthatja a Gyorsítótárazást engedélyező Mac gépen a Rendszerbeállítások között található Megosztás beállítással.

2. Az Apple-szoftver tartalom-gyorsítótárazási funkciói csak az Ön tulajdonában vagy ellenőrzése alatt álló Gyorsítótárazást engedélyező Mac gépeken használhatók, kizárólag a Megfelelő Apple tartalmak az Ön otthonában, vállalatában vagy szervezetében található jogosult végfelhasználókhoz való eljuttatásának felgyorsítására. Ön tudomásul veszi, hogy az ilyen végfelhasználók külön hitelesítésre lehetnek kötelesek az Apple-lel a Megfelelő Apple-tartalmak fogadása előtt, és hogy a Megfelelő Apple-tartalmak Gyorsítótárazást engedélyező Mac gépen keresztül történő gyorsabb kézbesítése nem módosítja a feltételeket, amelyek szerint Ön vagy a végfelhasználói megkapják a Megfelelő Apple-tartalmakat. 

3. Ön tudomásul veszi és elfogadja, hogy a Megfelelő Apple-tartalmak minden felhasználására a gyorsítótárazott Megfelelő Apple-tartalmak típusának megfelelő vonatkozó licencfeltételek érvényesek. Korlátozás nélkül ideértendők az Apple Médiaszolgáltatások Általános Szerződési Feltételei, az iCloud Általános Szerződési Feltételei, az iTunes U Oktatói Megállapodása, az iTunes U Szoftverlicenc-szerződése és/vagy a letöltött szoftverhez mellékelt megfelelő licencfeltételek, kivéve, ha a letöltéshez saját külön licencszerződés volt mellékelve, amely esetben ez utóbbi az irányadó. Az Apple szoftverlicenc-szerződései (SLA-i) megtalálhatók a következő címen: https://www.apple.com/legal/sla/. Ön tudomásul veszi és elfogadja, hogy a Tartalom-gyorsítótárazási funkció használata és a Megfelelő Apple-tartalmak a Gyorsítótárazást engedélyező Mac gépeken való tárolása a Megfelelő Apple-tartalmak vonatkozó licencfeltételeiben foglaltakon túl semmilyen joggal nem ruházza fel Önt, valamint semmilyen engedélyt, joglemondást vagy más jogkorlátozást nem jelent az Apple vagy a Megfelelő Apple-tartalmak bármely más szerzőijog-tulajdonosának részéről.

4. Ön nem jogosult a Gyorsítótárazást engedélyező, bekapcsolt tartalom-gyorsítótárazási funkciókkal rendelkező Mac üzembe helyezésére olyan hálózatokon, amelyek nem az Ön tulajdonában vagy ellenőrzése alatt vannak (vagy amelyek ilyen célú használatára nem jogosult); valamint nem engedélyezhet hozzáférést az ilyen Megfelelő Apple-tartalmakhoz az Ön otthonán, vállalatán vagy szervezetén kívüli felhasználók számára. Ön elfogadja, hogy a Tartalom-gyorsítótárazási funkciókat csak a saját, személyes vagy nem kereskedelmi céljaira, illetve a vállalatán vagy szervezetén belül, kizárólag a jelen dokumentumban kifejezetten engedélyezett módon használja. Ön nem biztosíthat külső feleknek olyan szolgáltatásokat, amelyek integrálják vagy felhasználják a Tartalom-gyorsítótárazási funkciók által kínált szolgáltatásokat vagy információkat, illetve bármilyen egyéb módon használják a Tartalom-gyorsítótárazási funkciókat.

5. Az Apple-szoftver Tartalom-gyorsítótárazási funkcióinak engedélyezésével elfogadja, hogy az Apple tárolhatja, megfigyelheti és megvédheti a Megfelelő Apple-tartalmakat a Gyorsítótárazást engedélyező Mac gépen, valamint hogy ezen célok érdekében technikai információkat gyűjthet és használhat fel az Ön Gyorsítótárazást engedélyező Mac gépéről és a kapcsolódó hálózatokról, korlátozás nélkül ideértve a hardverazonosítókat és IP-címeket. Ön elfogadja, hogy nem tilthatja le, zavarhatja, törheti fel, kerülheti meg és semmilyen egyéb módon nem akadályozhatja az Apple ellenőrzési, tárolási és hitelesítési rendszereit, a digitális aláírásokat, a digitális jogkezelést, illetve az Apple-szoftverekben, -szolgáltatásokban, a Megfelelő Apple-tartalmakban vagy egyéb Apple-szoftverekben és -technológiákban vagy azok által felhasznált egyéb biztonsági mechanizmusokat, és ezt mások számára sem teheti lehetővé. 

6. Az Apple fenntartja a jogot arra, hogy megszüntesse a Megfelelő Apple-tartalmak gyorsítótárazásra való rendelkezésre állását az Ön Gyorsítótárazást engedélyező Mac gépén (pl. előfordulhat, hogy az egyszer gyorsítótárazott tartalmak később nem lesznek gyorsítótárazhatók), és hogy saját belátása szerint bármikor eltávolítson bármilyen gyorsítótárazott Megfelelő Apple tartalmat az Ön Gyorsítótárazást engedélyező Mac gépéről, és ilyen esetben az Apple semmilyen kötelezettséggel nem tartozik Ön felé. Ön tudomásul veszi, hogy a Megfelelő Apple-tartalmak ilyen gyorsítótárazása nem minden országban vagy régióban érhető el. Ön bármikor eltávolíthatja a Megfelelő Apple-tartalmakat és letilthatja a Tartalom-gyorsítótárazási funkciókat.

I. Remote Desktop kapcsolatok. A jelen Licenc feltételei és kikötései részeként, amikor távolról csatlakozik egy másik számítógépről vagy elektronikus készülékről (továbbiakban: „Készülék”) egy Apple márkájú számítógéphez, amely az Apple-szoftvert futtatja (az ilyen Apple márkájú számítógép továbbiakban: „Otthoni Mac”), akár a Képernyőmegosztás funkción, akár más módon keresztül:

(i) csak egy (1) Készülék csatlakozhat távolról bármikor, akár közvetlenül akár közvetetten, azon Apple-szoftver grafikus asztalának vezérléséhez, amely az Otthoni Mac gépen fut és jelenik meg; továbbá

(ii) észszerű számú Készülék csatlakozhat egyszerre az Otthoni Mac gépen futó és megjelenő Apple-szoftver grafikai asztali munkamenetének egyidejű megtekintése céljából, amíg nem vezérlik ilyen módon az Apple-szoftvert; azonban

(iii) csak egyetlen (1) Apple márkájú Készülék csatlakozhat távolról bármikor, akár közvetlenül akár közvetetten, az Apple-szoftver egy különálló grafikus asztalának vezérléséhez, amely eltérő attól, amely az Otthoni Mac gépen fut és jelenik meg, és az ilyen csatlakozás csak az Apple-szoftver Képernyőmegosztás funkcióján keresztül történhet meg.

A jelen, 2I szakaszban vagy a 3. szakaszban kifejezetten engedélyezett esetek, illetve az Apple ettől eltérő licencelésének kivételével Ön beleegyezik, hogy nem használja az Apple-szoftvert vagy bármely funkcióját szolgáltatóirodai, időmegosztásos, végpontmegosztásos vagy más hasonló típusú szolgáltatásokhoz, illetve ilyen szolgáltatások saját szervezetén belüli vagy harmadik felek részére történő biztosításához.

J. Egyéb használati korlátozások. A jelen Licencben megállapított jogosultság nem engedélyezi, így Ön beleegyezik, hogy nem telepíti, használja vagy futtatja az Apple-szoftvert bármilyen nem Apple márkájú számítógépen, és másoknak sem teszi ezt lehetővé. Ön elfogadja, hogy nem távolítja el, nem teszi felismerhetetlenné vagy olvashatatlanná, illetve nem módosítja a tulajdonjogi közleményeket (többek között a védjegyekkel és szerzői jogokkal kapcsolatos közleményeket), amelyek az Apple-szoftverekhez lehetnek mellékelve, vagy az Apple-szoftverek részét képezhetik. Amennyiben a jelen Licenc feltételei másképpen nem rendelkeznek, vagy az Apple másképp nem licenceli: (i) csak egyetlen felhasználó használhatja az Apple-szoftvert egy időben, és (ii) az Apple-szoftvert nem teheti elérhetővé olyan hálózaton keresztül, ahol több számítógép is futtathatja vagy használhatja egyszerre. A 3. szakaszban kifejezetten engedélyezett esetek kivételével az Apple-szoftvert nem adhatja bérbe, lízingelheti, adhatja kölcsön, árulhatja, terjesztheti és adhatja tovább a licencét.

K. Biztonsági másolat. Az Apple-szoftverről (kivéve a Boot ROM-kódot és egyéb, Apple márkájú hardverbe ágyazott vagy más módon belefoglalt Apple belső vezérlőprogramot) kizárólag biztonsági mentés céljából készíthet géppel olvasható formátumú másolatot, feltéve, ha a biztonsági másolat tartalmazza az eredeti példány összes szerzői jogi vagy tulajdonosi nyilatkozatát. Az Apple Boot ROM-kód és belső vezérlőprogram csak Apple márkájú hardvereken való használathoz áll rendelkezésére, és nem másolhatja, módosíthatja vagy terjesztheti az Apple Boot ROM-kódot vagy belső vezérlőprogramot, vagy ezek bármely részét.

L. Meglévő szoftver költöztetése. Ha Beállítási/Költöztető asszisztens program segítségével visz át szoftvereket az egyik Apple márkájú számítógépről a másik Apple márkájú számítógépre, ne feledje, hogy a szoftver eredeti példányának folytatólagos használata egyes esetekben nem engedélyezett, ha már egy másik számítógépre is vitt át egy másolatot. Kivételt képez az az eset, ha már mindkét számítógépen rendelkezésre áll a szoftver egy-egy licencelt példánya. Ellenőrizze az idetartozó szoftverlicenc-szerződés vonatkozó feltételeit és kikötéseit. A harmadik féltől származó szoftverek és szolgáltatások esetében előfordulhat, hogy nem kompatibilisek ezzel az Apple-szoftverrel, és az Apple-szoftver telepítése hatással lehet az ilyen harmadik féltől származó szoftverek és szolgáltatások elérhetőségére és használhatóságára.

M. Nyílt forráskód. Az Apple-szoftver bizonyos összetevői és az Apple-szoftverben megtalálható, harmadik féltől származó nyílt forráskódú programok elérhetők vagy elérhetővé válhatnak az Apple nyílt forráskódot tartalmazó weboldalán (https://www.opensource.apple.com/) (együttesen: „Nyílt forráskódú összetevők”). Csak ezek a Nyílt forráskódú összetevők módosíthatók vagy cserélhetők, feltéve, ha: (i) a módosítatlan Apple-szoftver helyett az eredményül kapott módosított Apple-szoftvert használja Apple márkájú számítógépeken, amelyet Ön birtokol vagy vezérel, amíg minden egyes ilyen típusú Apple számítógépe megfelelő licencű Apple-szoftverrel rendelkezik; és (ii) más szempontból megfelel a Licenc feltételeinek és bármely, Nyílt forráskódú összetevők esetében irányadó, alkalmazandó licenc feltételeinek. Az Apple nem köteles frissítéseket, valamint karbantartási, garanciális, műszaki vagy más támogatást, illetve szolgáltatásokat biztosítani az eredményül kapott módosított Apple-szoftverhez. Ön kifejezetten tudomásul veszi, hogy ha az Apple-hardver meghibásodása vagy károsodása az Apple-szoftver Nyílt forráskódú összetevőinek módosításából fakad, az ilyen típusú meghibásodásra vagy károsodásra nem vonatkozik az Apple hardvergaranciája.

N. Tilos a visszafejtés. Ön vállalja, hogy nem fogja az Apple-szoftvert vagy az Apple által nyújtott bármely szolgáltatást, vagy annak részét másolni (kivéve a Licencben vagy a Használati szabályokban engedélyezettek szerint, ha azok érvényesek Önre), elemezni a belső felépítését, visszafejteni, a forráskódot kinyerni, visszafejteni, módosítani vagy ezekből származtatott munkákat létrehozni, és ezt másoknak sem teszi lehetővé (kivéve, amennyiben bármely előző korlátozás tiltott az alkalmazandó törvény szerint, vagy engedélyezett az esetlegesen az Apple-szoftverben megtalálható Nyílt forráskódú összetevők használatát szabályozó licenc feltételei alapján).

O. A törvényeknek való megfelelés. Elfogadja, hogy az Apple-szoftvereket és -szolgáltatásokat (az alábbi 6. szakaszban meghatározottak szerint) az alkalmazandó törvényeknek megfelelően használja. Ebbe beleértendők a lakhelyéül szolgáló ország vagy régió, illetve annak a helynek a helyi törvényei, ahol letölti vagy használja az Apple-szoftvereket és -szolgáltatásokat. Az Apple-szoftverek és -szolgáltatások funkciói nem érhetők el minden nyelven és térségben, ezenkívül bizonyos funkciók régiónként eltérőek lehetnek. Az Apple-szoftverek és -szolgáltatások egyes funkcióinak használatához internetkapcsolatra van szükség.

P. Harmadik féltől származó szoftver. A kényelem érdekében az Apple – az Apple-szoftvercsomag részeként – hozzáférést biztosít vagy biztosíthat az Apple-szoftver frissítéseként vagy kiegészítéseként bizonyos harmadik féltől származó szoftverekhez vagy szolgáltatásokhoz. Amennyiben az Apple-szoftver bármely harmadik féltől származó szoftvert vagy szolgáltatást tartalmaz, vagy ahhoz hozzáférést biztosít, az Apple vállalatnak sem kifejezett, sem vélelmezett kötelessége nincs műszaki vagy más támogatást nyújtani az ilyen szoftverekhez vagy szolgáltatásokhoz. Műszaki támogatásért lépjen közvetlenül kapcsolatba a megfelelő szoftver forgalmazójával, gyártójával vagy szolgáltatójával, a szoftverrel, szolgáltatással és/vagy termékekkel kapcsolatosan pedig keresse fel az adott ügyfélszolgálatot.

Q. Apple-szoftvermódosítások. Az Apple-szoftver rendszeresen ellenőrzi az Apple-nél, hogy vannak-e elérhető Apple-szoftvermódosítások. Ha van elérhető módosítás, az automatikusan letöltődik és települ a számítógépen, illetve a perifériás készülékeken (ha vannak). Az Apple-szoftverek használatával Ön beleegyezik, hogy az Apple automatikusan letöltheti és telepítheti az Apple-szoftvermódosításokat az Ön számítógépére és perifériáira. A Rendszerbeállítások > Szoftverfrissítés > Speciális menüpontban bármikor kikapcsolhatja az operációs rendszer automatikus frissítését és a Gyors reakció a biztonsági kihívásokra funkciót.

R. Rendszerkarakterek. A jelen Licenc feltételeinek betartása mellett Ön a következő esetekben használhatja az Apple-szoftverekben található vagy azokkal létrehozott Memoji-karaktereket („Rendszerkarakterek”): (i) az Apple-szoftver futtatása során; és (ii) saját, személyes, nem kereskedelmi felhasználásra készült eredeti tartalmak és projektek létrehozására. Jelen Licenc tiltja a Rendszerkarakterek bármely más célból történő felhasználását, többek között a Rendszerkarakterek másolását, megjelenítését, működtetését, felvételét, közzétételét vagy újraelosztását, profitszerzési, nem profitszerzési, nyilvános megosztási vagy kereskedelmi viszonylatban.

3. Lízingelés Engedélyezett fejlesztői szolgáltatás céljából.
A. Lízing. Ön lízingelheti vagy allízingelheti az érvényes engedéllyel rendelkező Apple-szoftver teljes egészét magánszemélyek és szervezetek számára is (egyénenként „Lízingbevevő”), az alábbi feltételek teljesítése mellett: 

(i) a lízingelt Apple-szoftver kizárólag Engedélyezett fejlesztői szolgáltatások biztosítására használható fel és minden egyes Lízingbevevőnek át kell olvasnia és el kell ismernie a jelen Licenc kötelező hatályát;

(ii) az egyes lízingidőszakoknak minimum 24 (huszonnégy) egybefüggő órára kell szólniuk; 

(iii) a lízingidőszak tartalma alatt a Végfelhasználó Lízingbevevőnek egyedüli és kizárólagos használati és irányítási joggal kell rendelkeznie az Apple márkájú hardver és a rá telepített Apple-szoftver fölött, azzal a kivétellel, hogy Ön, az Apple-szoftvert lízingelő fél („Lízingbeadó”) adminisztratív támogatást biztosíthat az Apple-szoftverre vonatkozóan; és 

(iv) az Apple-szoftver használata előtt a Végfelhasználó Lízingbevevőnek át kell olvasnia és el kell ismernie az Apple-szoftverre előtelepített szoftverek valamennyi vonatkozó feltételeinek (beleértve, de nem kizárólagosan az Apple Xcode fejlesztői szoftver és bármely más Apple vagy harmadik féltől származó szoftver) kötelező hatályát.

Jelen 3. szakasz alkalmazásában: (A) A Végfelhasználó Lízingbevevő alatt a lízingelt Apple-szoftvert kizárólag Engedélyezett fejlesztői szolgáltatásokra használó végfelhasználó értendő; és (B) az Engedélyezett fejlesztői szolgáltatások alatt a folyamatos rendszerintegráció értendő, beleértve, de nem kizárólagosan a szoftverfejlesztést, a szoftverek forrásból történő építését, a szoftverfejlesztés alatti automatizált tesztelést, valamint az ilyen tevékenységek elősegítéséhez szükséges fejlesztőeszközök futtatását. A Lízingebadó köteles előzetesen értesíteni az Apple-t az Apple-szoftver a jelen 3. szakasznak megfelelő lízingelését vagy allízingelését megelőzően. Ehhez vegye fel a kapcsolatot az Apple fejlesztői kapcsolatok részlegével (https://developer.apple.com/contact/macos-license/).

B. Allízing. Jelen 3. szakasznak megfelelően a Lízingbevevő allízingelheti az Apple-szoftvert, feltéve, hogy megfelel a jelen 3. szakasz összes feltételének. Az Apple-szoftvert allízingelő Lízingbevevőnek (aki jelen 3. szakasz alatt szintén Lízingbeadónak minősül) teljes mértékben le kell mondania a lízingidőszak alatt az Apple márkájú hardver és a rá telepített Apple-szoftver kizárólagos használati és irányítási jogáról.

C. Jogérvényesítés. Lízingbeadóként az alábbiakért felelős: (i) biztosítja, hogy valamennyi Lízingbevevő megfelel a jelen 3. szakasz követelményeinek; (ii) biztosítja, hogy valamennyi Lízingbevevő beleegyezik az összes vonatkozó licencfeltételbe; és (iii) segít az Apple-nek érvényesíteni a fent említetteknek való megfelelést. A Lízingbevevő jelen Licenc vagy más vonatkozó Apple licencfeltétel megsértésével automatikusan elveszti az Apple-szoftver használatára vonatkozó jogát, és Ön beleegyezik, hogy azon nyomban megszünteti az adott Lízingbevevő Apple-szoftver használatát, amint tudomására jut az ilyen nemű jogsértés, vagy írásos értesítést nem kap az Apple-től, ilyen jogsértésre vonatkozóan. 

D. Virtualizálás. A jelen 3. szakaszban említett lízingszerződés tárgyát képező Apple-szoftver minden egyes példányára a Lízingbeadó vagy a Lízingbevevő (de nem mindkettő) feltelepíthet, használat és futtathat további Apple-szoftver másolatokat vagy példányokat virtuális operációs rendszereken a 2B(iii) szakasznak megfelelően, feltéve, hogy a Lízingbeadó kizárólag egyetlen Apple-szoftver másolatot vagy példányt virtualizál, egyfajta jogosultságkiosztó eszközként, ezzel biztosítva a Lízingbevevő számára az Apple-szoftver 3. szakasznak megfelelő elérését és használatát. 

E. Rendszerkonfiguráció. Ön Lízingbevevőként tudomásul veszi, hogy a Lízingbeadó a lízingelt Apple-szoftvert korábban már konfigurálhatta, tehát beállíthatta az Elemzésre, a Helymeghatározásra és egyéb biztonságra, adatvédelemre és adatgyűjtésre vonatkozó funkciókat. Ön tudomásul veszi és elfogadja, hogy az Apple nem vállal felelősséget a Lízingbeadó Apple-szoftver konfigurációja után.

4. Átruházás.
A. Amennyiben az Apple-szoftvert úgy kapta meg, hogy már előre telepítve volt az Apple márkájú hardveren, vagy az Apple-szoftverhez tartozó licencet a Mac App Store-ból vagy szoftverfrissítés útján szerezte be, akkor az Apple-szoftverrel (az Apple által kibocsátott eredeti formában) kapcsolatos jogait egyszeri alkalommal, véglegesen átruházhatja valaki másra, feltéve, hogy: (i) az Apple-szoftver átruházása az Apple márkájú hardverrel együtt történik; (ii) az átruházás az Apple-szoftver egészét tartalmazza, beleértve mindegyik összetevőt és a jelen Licencet; (iii) nem tartja meg az Apple-szoftver bármilyen másolatát, legyen az teljes vagy részleges, beleértve a számítógépén vagy más tárolóeszközön tárolt másolatokat is; és (iv) az Apple-szoftvert fogadó fél elolvassa, és beleegyezésével elfogadja a jelen Licenc feltételeit és kikötéseit. A jelen Licenc esetében, ha az Apple egy frissítést ad ki (például a 10.14-as verzióról a 10.14.1-es verzióra) az Apple-szoftverhez, a frissítés az Apple-szoftver részének tekintendő, és nem ruházható át a frissítés előtti Apple-szoftververziótól függetlenül.

B. Olyan Apple-szoftvert nem ruházhat át, amely a fenti, 2M szakaszban meghatározottak szerint lett módosítva vagy cserélve. Az Apple-szoftver minden összetevője egy csomag részeként áll rendelkezésre, és a csomagtól nem választható el, valamint nem terjeszthető önálló alkalmazásként. Egy adott Apple márkájú hardvertermékkel együtt kézhez kapott Apple-szoftver nem futtatható más Apple márkájú hardvermodellen.

C. Az Apple által promóciós, értékelési, diagnosztikai vagy visszaállítási célból rendelkezésre bocsátott Apple-szoftver csak ezen célokra használható, és nem adható el, illetve nem ruházható át.

D. Az Apple bármikor, előzetes értesítés nélkül átruházhatja a jelen Licenc egészét vagy bármely részét, illetve a jelen Licencben foglalt bármely jogot vagy kötelezettséget bármely Apple-társvállalatra vagy -leányvállalatra.

5. Beleegyezés az adatok felhasználásába. Előfordulhat, hogy bizonyos funkciók, például az Elemzés, a Helymeghatározás, a Siri, a Diktálás és a Spotlight információkat kér a számítógépétől, hogy biztosítani lehessen a funkciók működését. Amikor bekapcsolja vagy elkezdi használni ezeket a funkciókat, részleteket tudhat meg arról, hogy a rendszer milyen információkat küld el az Apple-nek, és arról, hogyan használják fel ezeket az információkat. További információkért lásd: https://www.apple.com/hu/privacy/. Az adatainak kezelése mindig az Apple adatvédelmi irányelveivel összhangban történik, amelyet a következő weboldalon tekinthet meg: https://www.apple.com/legal/privacy/.

6. Apple-szoftverek, -szolgáltatások és Harmadik féltől származó anyagok.
A. Általános. Az Apple-szoftver hozzáférést biztosíthat az Apple iTunes Store áruházához, a Mac App Store áruházhoz, az Apple Bookshoz, a Game Centerhez, az iCloud, Térképek, a News és más, az Apple vállalattól vagy harmadik féltől származó szolgáltatásokhoz és webhelyekhez (együttesen és külön: „Szolgáltatások”). Az ilyen Szolgáltatások használata internet-hozzáférést igényel, és előfordulhat, hogy bizonyos Szolgáltatások használatához Apple-fiók is szükséges, további díjakat kell fizetnie, és további felhasználási feltételeket kell elfogadnia. A szoftver és az Apple-fiók vagy más Apple-szolgáltatások együttes használatával Ön elfogadja a vonatkozó szolgáltatási feltételeket, így például az Apple Médiaszolgáltatások azon országban vagy régióban érvényes legújabb Használati feltételeit, ahol használja ezeket a Szolgáltatásokat (ezeket ahttps://www.apple.com/legal/internet-services/itunes/hu/terms.html webhelyen érheti el és tekintheti át).

B. Ha aktiválja az iCloud szolgáltatást, akkor az olyan iCloud szolgáltatások, mint az „iCloud Drive”, a „Megosztott albumok” és a „Lokátor”, közvetlenül hozzáférhetővé válnak az Apple-szoftveren keresztül. Ön tudomásul veszi és elfogadja, hogy az iCloud és az ilyen szolgáltatások használatára az iCloud szolgáltatás aktuális felhasználási feltételei és kikötései vonatkoznak, amelyeket a következő helyen tekinthet meg: https://www.apple.com/legal/internet-services/icloud/hu/terms.html.

C. A News alkalmazás tartalma. A News alkalmazáson keresztül elért tartalmak Ön által történő felhasználása kizárólag személyes, nem kereskedelmi felhasználásra korlátozódik, nem ruházza át Önre az adott tartalom tulajdonjogát, és korlátozás nélkül kifejezetten kizárja az érintett tartalmakhoz fűződő mindenfajta kereskedelmi és promóciós használati jogokat. 

D. Térképek. Az Apple-szoftver térképszolgáltatása és térképfunkciói („Térképek”), többek között a térképadatok lefedettsége, régiónként változhatnak. Amikor bekapcsolja vagy használja a Térképeket, tájékoztatást kap azzal kapcsolatosan, hogy milyen adatok lesznek elküldve az Apple számára, és hogyan lesznek ezek az adatok felhasználva. Ön tudomásul veszi és elfogadja, hogy a Térképek használatára a Térképek szolgáltatás legújabb használati feltételei vonatkoznak, amelyeket a Térképek alkalmazás oldalsávján keresztül érhet el és tekinthet át.

E. Ön tudomásul veszi, hogy bármely Apple-szoftver és -szolgáltatás használatakor előfordulhatnak sértőnek, illetlennek vagy kifogásolhatónak minősíthető tartalmak, amely tartalmak nem biztos, hogy szókimondó nyelvezetük alapján besorolhatók, és hogy bármely keresés vagy egy adott URL-cím beírása automatikusan és akaratlanul is kifogásolható tartalmú hivatkozásokhoz vezethet. Mindazonáltal Ön beleegyezik, hogy az Apple-szoftverek és -szolgáltatások használata a saját felelősségére történik, és hogy az Apple, annak társvállalatai, ügynökei, vezetősége és licenctulajdonosai nem felelősek a sértőnek, illetlennek vagy kifogásolhatónak tartott tartalmakért.

F. Bizonyos Apple-szoftverek és -szolgáltatások harmadik féltől származó tartalmakat, adatokat, információkat, alkalmazásokat vagy anyagokat jeleníthetnek meg, tartalmazhatnak vagy tehetnek elérhetővé („Harmadik féltől származó anyagok”), vagy bizonyos harmadik felek webhelyeire tartalmazhatnak hivatkozásokat. Az Apple-szoftverek és -szolgáltatások igénybevételével Ön tudomásul veszi és elfogadja, hogy az Apple nem felelős az ilyen Harmadik féltől származó anyagok és honlapok tartalmának, pontosságának, teljességének, időszerűségének, érvényességének, szerzői jogi megfelelőségének, jogszerűségének, illendőségének, minőségének vagy egyéb tulajdonságának vizsgálatáért és értékeléséért. Az Apple, annak tisztviselői, társvállalatai és leányvállalatai nem szavatolnak, vagy vállalnak garanciát, továbbá nem vállalnak felelősséget, és nem terheli őket felelősség Önnel vagy másokkal szemben harmadik félnek nyújtott Szolgáltatásokért, Harmadik féltől származó anyagokért vagy honlapokért, vagy más anyagokért, termékekért, vagy harmadik fél nyújtotta szolgáltatásokért. A Harmadik féltől származó anyagok és a más webhelyekre mutató hivatkozások közzététele kizárólag az Ön kényelme érdekében történik.

G. Sem az Apple, sem annak tartalomszolgáltatói nem garantálják az Apple-szoftvereken és -szolgáltatásokon keresztül megjelentetett tőzsdei vagy hely-, egészség-, illetve egyéb adatok elérhetőségét, pontosságát, teljességét, megbízhatóságát vagy időszerűségét. Az Apple-szoftverekben és -szolgáltatásokban megjelenő pénzügyi adatok általános, tájékoztató jellegűek, és nem tekintendők befektetési tanácsoknak. Mielőtt az Apple-szoftveren vagy -szolgáltatásokon keresztül megszerzett információra támaszkodva bármilyen értékpapír-tranzakcióba kezdene, vegye fel a kapcsolatot egy olyan pénzügyi vagy értékpapír-szakértővel, aki az Ön országában vagy régiójában végzett pénzügyi vagy értékpapír-tanácsadásra vonatkozó jogi képesítéssel rendelkezik. Mindenképpen ellenőrizze a mesterséges intelligencia által generált tartalmakat pontosság és helyénvalóság szempontjából, emberi elbírálót is bevonva, ahol szükséges, mielőtt felhasználná vagy megosztaná ezeket a tartalmakat az Apple-szoftverekben és -szolgáltatásokban. Az Apple-szoftvereken és -szolgáltatásokon keresztül elérhetővé tett helyadatok – így az Apple Térképek szolgáltatása is – kizárólag alapvető tájékozódási és/vagy tervezési célokra szolgálnak, és nem arra, hogy azokat olyan helyzetekben használják, amikor pontos helyadatokra van szükség, vagy ahol a hibás, pontatlan, késedelmes vagy hiányos helyadatok halálhoz, személyi sérüléshez, illetve anyagi vagy környezeti károkhoz vezethetnek. Ön beleegyezik abba, hogy a Térképek szolgáltatásból nyert találatok a Térképek adatainak pontosságát befolyásoló tényezők, többek között az időjárás, az út- és forgalmi állapotok, illetve a geopolitikai események miatt eltérhetnek a valódi út- vagy terepkörülményektől. A biztonsága érdekében a navigáció használata közben mindig figyeljen az útjelző táblákra és az aktuális útviszonyokra, és vezessen biztonságosan. Tartsa be a biztonságos közlekedés szabályait és gyakorlatait, és vegye figyelembe, hogy a biciklis és gyalogos útvonalak nem kizárólag kijelölt útvonalakat tartalmaznak.

H. Az Apple-szoftverek és -szolgáltatások használatával továbbított tartalmakkal kapcsolatban Ön kijelenti, hogy rendelkezik azok tulajdonjogával, illetve jogosult vagy jogilag egyéb módon meghatalmazott azok továbbítására, valamint hogy ezek a tartalmak nem sértik az Apple-szoftverekre és -szolgáltatásokra vonatkozó szolgáltatási feltételeket. Ön tudomásul veszi, hogy az Apple-szoftverek és -szolgáltatások olyan védett tartalmakat, információt és anyagokat tartalmaznak, amelyek az Apple, a webhely tulajdonosa vagy a licenctulajdonosaik tulajdonát képezik, és amelyek a vonatkozó szellemi tulajdonjogi és más törvények (korlátozás nélkül ideértve a szerzői jogi törvényeket) oltalma alatt állnak. Elfogadja, hogy Ön semmilyen más módon nem használja a védett tartalmakat, információt vagy anyagokat, csak az Apple-szoftverek és -szolgáltatások engedélyezett használata céljából, illetve nem használja olyan módon, mely e Licenc szerződési feltételeivel nincs összhangban vagy megsérti egy harmadik fél vagy az Apple szellemi tulajdonjogait. Tilos az Apple-szoftverek és -szolgáltatások bármely részét bármilyen formában vagy módon lemásolni. Ön tudomásul veszi, hogy az Apple-szoftvereket és -szolgáltatásokat semmilyen módon nem módosíthatja, nem adhatja bérbe, nem lízingelheti, nem adhatja kölcsön, nem árusíthatja, nem terjesztheti, illetve nem hozhat létre az Apple-szoftvereken és -szolgáltatásokon alapuló származékos munkákat, és semmilyen jogosulatlan módon nem használhatja ki az Apple-szoftvereket és -szolgáltatásokat korlátozás nélkül ideértve a számítógépes vírusoknak, férgeknek, trójai vírusoknak vagy egyéb kártékony szoftvereknek (malware) az Apple-szoftverek és -szolgáltatások használatával történő továbbítását, illetve a hálózati kapacitással való visszaélést vagy annak leterhelését. Ön továbbá elfogadja, hogy az Apple-szoftvereket és -szolgáltatásokat nem használja fel bármely egyéb fél jogait sértő módon spam küldése, megtévesztés, zaklatás, becsületsértés, megfigyelés, megfélemlítés, rágalmazás vagy egyéb jogsértés céljára, és hogy az Apple nem felelős azért, ha Ön ilyen célra használja az Apple-szoftvereket és -szolgáltatásokat, vagy azért, ha Ön az Apple-szoftverek és -szolgáltatások felhasználásával zaklató, fenyegető, rágalmazó, sértő, jogsértő vagy illegális üzeneteket vagy közvetítéseket kap.

I. Bizonyos Apple-szoftverek, -szolgáltatások, illetve Harmadik féltől származó anyagok nem érhetők el minden nyelven, országban és régióban. Az Apple nem vállal felelősséget arra vonatkozóan, hogy az ilyen Apple-szoftverek és -szolgáltatások, illetve Harmadik féltől származó anyagok megfelelően fognak működni, sem arra, hogy konkrét területeken elérhetők lesznek. Amennyiben Ön úgy dönt, hogy igénybe veszi vagy felhasználja az ilyen Apple-szoftvereket, -szolgáltatásokat vagy Harmadik féltől származó anyagokat, akkor Ön azt a saját elhatározásából teszi, és felelős minden vonatkozó jogszabály, többek között, de nem kizárólag az alkalmazandó helyi jogszabályok és adatvédelmi és adatgyűjtésre vonatkozó jogszabályok betartásáért. Az Apple és licenctulajdonosai fenntartják a jogot, hogy bármikor, előzetes értesítés nélkül módosítsák, felfüggesszék, megszüntessék vagy letiltsák a hozzáférést bármely Apple-szoftverhez vagy -szolgáltatáshoz. Az Apple semmilyen körülmények között nem vonható felelősségre az ilyen Apple-szoftverekhez és -szolgáltatásokhoz való hozzáférés megszüntetéséért vagy letiltásáért. Az Apple továbbá jogosult arra, hogy bármikor értesítés és felelősségvállalás nélkül korlátozza bizonyos Apple-szoftverek és -szolgáltatások használatát vagy elérését.

7. Megszűnés. Ez a Licenc a megszűnésig van érvényben. Amennyiben Ön a jelen Licenc bármely pontját megszegi, automatikusan vagy egyéb módon, az Apple részéről történő értesítés nélkül azonnali hatállyal megszűnik. A Licenc megszűnésekor be kell szüntetnie az Apple-szoftver mindennemű használatát, és meg kell semmisítenie az Apple-szoftver összes – teljes vagy részleges – másolatát. Jelen Licenc 5., 6., 7., 8., 9., 11., 12. és 13. pontja minden ilyen megszűnést követően is érvényben marad.

8. A jótállások korlátozása.
A. Ha Ön olyan ügyfél, aki fogyasztó (olyan személy, aki az Apple-szoftvert nem kereskedelmi, üzleti vagy szakmai célra használja), a tartózkodási országának megfelelően további törvényi jogokkal rendelkezhet, amelyek meggátolhatják az alábbi korlátozások érvényességét, és törvényi tiltás esetén nem vonatkoznak Önre. A jogokkal kapcsolatos további tudnivalókhoz lépjen kapcsolatba a helyi fogyasztói tanácsadó szervezetekkel. Az ausztrál fogyasztók esetében a jelen Licenc egyetlen rendelkezése sem korlátozza, illetve nem szolgál arra, hogy korlátozza az ausztrál fogyasztóvédelmi törvényben megfogalmazott törvényes jogokat (ideértve a fogyasztói garanciákat is).

B. ÖN KIFEJEZETT MÓDON TUDOMÁSUL VESZI ÉS EGYETÉRT AZZAL, HOGY AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE-SZOFTVER HASZNÁLATA ÉS A SZOFTVEREK ÁLTAL VAGY AZOK HOZZÁFÉRÉSÉN KERESZTÜL NYÚJTOTT SZOLGÁLTATÁSOK IGÉNYBEVÉTELE SAJÁT FELELŐSSÉGÉRE TÖRTÉNIK, ÉS ÖN VÁLLALJA A TELJES KOCKÁZATOT A MEGFELELŐ MINŐSÉG, TELJESÍTMÉNY, PONTOSSÁG ÉS MUNKA TEKINTETÉBEN.

C. AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE-SZOFTVEREK ÉS -SZOLGÁLTATÁSOK KÖZREBOCSÁTÁSA „JELEN ÁLLAPOTUKBAN” ÉS „ELÉRHETŐSÉGTŐL FÜGGŐEN” TÖRTÉNIK, AZ ESETLEGES HIBÁKKAL EGYÜTT, MINDENFÉLE JÓTÁLLÁS NÉLKÜL, ÉS AZ APPLE, VALAMINT AZ APPLE LICENCTULAJDONOSAI (EGYÜTTESEN: „APPLE” A 8. ÉS A 9. SZAKASZBAN) ELHÁRÍT MINDEN KIFEJEZETT, VÉLELMEZETT ÉS TÖRVÉNYI JÓTÁLLÁST ÉS KÖRÜLMÉNYT AZ APPLE-SZOFTVEREKRE ÉS -SZOLGÁLTATÁSOKRA VONATKOZÓLAG, NEM KIZÁRÓLAGOSAN BELEÉRTVE A KERESKEDELMI HASZNOSÍTHATÓSÁGRA, MEGFELELŐ MINŐSÉGRE, ADOTT CÉLNAK VALÓ MEGFELELŐSÉGRE, PONTOSSÁGRA, ZAVARTALAN HASZNÁLATRA, A HARMADIK FELEK JOGAINAK TISZTELETBEN TARTÁSÁRA VONATKOZÓ JÓTÁLLÁST.

D. AZ APPLE NEM VÁLLAL JÓTÁLLÁST AZ APPLE-SZOFTVEREK ÉS -SZOLGÁLTATÁSOK HASZNÁLATÁNAK ZAVARTALANSÁGÁÉRT, NEM GARANTÁLJA, HOGY AZ ÁLTALUK NYÚJTOTT FUNKCIÓK ÉS SZOLGÁLTATÁSOK AZ ÖN KÖVETELMÉNYEINEK MEGFELELNEK, AZ APPLE-SZOFTVEREK ÉS -SZOLGÁLTATÁSOK MŰKÖDÉSE ZAVARTALAN ÉS HIBAMENTES LESZ, MINDEN SZOLGÁLTATÁS FOLYAMATOSAN RENDELKEZÉSRE FOG ÁLLNI, HOGY AZ APPLE-SZOFTVEREK ÉS -SZOLGÁLTATÁSOK HIBÁIT KIJAVÍTJA, VAGY HOGY AZ APPLE-SZOFTVEREK ÉS -SZOLGÁLTATÁSOK KOMPATIBILISEK ÉS EGYÜTTMŰKÖDNEK A HARMADIK FÉLTŐL SZÁRMAZÓ SZOFTVEREKKEL, ALKALMAZÁSOKKAL ÉS SZOLGÁLTATÁSOKKAL. AZ APPLE-SZOFTVER TELEPÍTÉSE HATÁSSAL LEHET A HARMADIK FÉLTŐL SZÁRMAZÓ SZOFTVEREK, ALKALMAZÁSOK, ILLETVE A HARMADIK FELEK ÁLTAL BIZTOSÍTOTT SZOLGÁLTATÁSOK, VALAMINT AZ APPLE TERMÉKEK ÉS SZOLGÁLTATÁSOK HASZNÁLHATÓSÁGÁRA ÉS RENDELKEZÉSRE ÁLLÁSÁRA.

E. EZENKÍVÜL TUDOMÁSUL VESZI, HOGY AZ APPLE-SZOFTVEREK ÉS -SZOLGÁLTATÁSOK NEM HASZNÁLHATÓK OLYAN HELYZETBEN ÉS KÖRNYEZETBEN, AHOL AZ APPLE-SZOFTVEREK ÉS -SZOLGÁLTATÁSOK MEGHIBÁSODÁSA, KÉSÉSEI, TARTALMAINAK HIBÁI ÉS PONTATLANSÁGA HALÁLT, SZEMÉLYI SÉRÜLÉSEKET, KOMOLY FIZIKAI VAGY KÖRNYEZETI KÁROKAT OKOZHAT, NEM KIZÁRÓLAGOSAN BELEÉRTVE A NUKLEÁRIS LÉTESÍTMÉNYEK ÜZEMELTETÉSÉT, A REPÜLŐGÉPES NAVIGÁCIÓT, A REPÜLŐGÉPEK KOMMUNIKÁCIÓS RENDSZERÉNEK ÜZEMELTETÉSÉT, A LÉGI IRÁNYÍTÁST, ILLETVE AZ ÉLETMENTÉSI ÉS FEGYVERRENDSZEREK ÜZEMELTETÉSÉT.

F. AZ APPLE VAGY APPLE ÁLTAL MEGHATALMAZOTT KÉPVISELŐTŐL SZÁRMAZÓ SZÓBELI VAGY ÍRÁSBELI INFORMÁCIÓ NEM MINŐSÜL JÓTÁLLÁSNAK. AMENNYIBEN AZ APPLE-SZOFTVER VAGY -SZOLGÁLTATÁSOK HIBÁSNAK BIZONYULNAK, A SZÜKSÉGES SZERVIZ, JAVÍTÁS VAGY HELYREÁLLÍTÁS TELJES KÖLTSÉGÉT ÖNNEK KELL VÁLLALNIA. BIZONYOS JOGSZABÁLYI KÖRNYEZETEK NEM TESZIK LEHETŐVÉ A TÖRVÉNYI SZAVATOSSÁG KIZÁRÁSÁT VAGY A FOGYASZTÓ ALKALMAZHATÓ TÖRVÉNYES JOGAINAK KORLÁTOZÁSÁT, ÍGY A FENTI KIZÁRÁS ÉS A KORLÁTOZÁSOK ESETLEG NEM ÉRVÉNYESEK ÖNRE.

9. A felelősség korlátozása. HACSAK ERRŐL A JELEN LICENC MÁSKÉNT NEM RENDELKEZIK, AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE, TÁRSVÁLLALATAI, ÜGYNÖKEI ÉS MEGRENDELŐI NEM FELELŐSEK AZ APPLE-SZOFTVEREK ÉS -SZOLGÁLTATÁSOK, VALAMINT AZ APPLE-SZOFTVEREKHEZ VAGY -SZOLGÁLTATÁSOKHOZ KAPCSOLÓDÓ, HARMADIK FÉLTŐL SZÁRMAZÓ SZOFTVEREK, ALKALMAZÁSOK VAGY SZOLGÁLTATÁSOK HASZNÁLATÁBÓL VAGY HASZNÁLHATATLANSÁGÁBÓL EREDŐ SZEMÉLYI SÉRÜLÉSEKÉRT ÉS SEMMILYEN ESETLEGES, KÜLÖNLEGES, KÖZVETETT VAGY KÖVETKEZMÉNYKÉNT JELENTKEZŐ KÁRÉRT, KORLÁTOZÁS NÉLKÜL BELEÉRTVE AZ ELMARADÓ HASZNOT, AZ ADATOK SÉRÜLÉSÉT VAGY ELVESZTÉSÉT, ADATOK VAGY INFORMÁCIÓK SIKERTELEN TOVÁBBÍTÁSÁT VAGY FOGADÁSÁT (IDEÉRTVE KORLÁTOZÁS NÉLKÜL A TANFOLYAMOKAT, FELADATOKAT ÉS ANYAGOKAT), AZ ÜZEMKIMARADÁST ÉS MINDEN EGYÉB KERESKEDELMI KÁRT ÉS VESZTESÉGET, FÜGGETLENÜL AZOK KELETKEZÉSÉTŐL, A FELELŐSSÉG JELLEGÉTŐL (SZERZŐDÉS, JOGSÉRTÉS VAGY EGYÉB), MÉG ABBAN AZ ESETBEN SEM, HA AZ APPLE VÁLLALATOT ELŐZŐLEG ÉRTESÍTETTÉK AZ ILYEN KÁROK BEKÖVETKEZÉSÉNEK LEHETŐSÉGÉRŐL. BIZONYOS JOGSZABÁLYI KÖRNYEZETEK NEM ENGEDIK A FELELŐSSÉG KIZÁRÁSÁT VAGY KORLÁTOZÁSÁT A SZEMÉLYI SÉRÜLÉSEK TEKINTETÉBEN, ILLETVE A VÉLETLEN VAGY KÖVETKEZMÉNYKÉNT FELLÉPŐ KÁROK ESETÉN, ÍGY EZ A KORLÁTOZÁS ÖNRE ESETLEG NEM VONATKOZIK. Az Apple összes kár iránti teljes felelőssége semmilyen esetben sem haladhatja meg az kétszázötven (250) amerikai dollár értéket (kivéve, ha azt az alkalmazandó jogszabályok személyi sérülések esetében előírják). Az előző korlátozások akkor is érvényben lesznek, ha a fent említett jogorvoslat alapvető célkitűzése nem teljesül. A JELEN LICENCBEN FOGLALT EGYÉB FELTÉTELEK ELLENÉRE, AMENNYIBEN A JAPÁN FOGYASZTÓVÉDELMI SZERZŐDÉSI JOGSZABÁLY ALKALMAZANDÓ, AZ APPLE-NEK A SZERZŐDÉSSZEGÉSBŐL VAGY JOGSÉRTÉSBŐL EREDŐ KÁROKÉRT VALÓ FELELŐSSÉGÉT KORLÁTOZÓ FELTÉTELEK NEM ALKALMAZANDÓK, HA AZ ILYEN KÁR AZ APPLE SZÁNDÉKOS KÖTELESSÉGSZEGÉSÉBŐL VAGY SÚLYOS GONDATLANSÁGÁBÓL ERED.

10. Exportszabályozás. Az Apple-szoftvert csak az Egyesült Államok törvényei és az Apple-szoftver beszerzési helyén illetékes joghatóság vagy joghatóságok törvényei által előírt módon használhatja, exportálhatja és reexportálhatja. Kiemelten, de nem kizárólagosan, az Apple-szoftver nem exportálható vagy reexportálható (a) az Egyesült Államok által embargó alá helyezett országokba, illetve (b) olyan személynek, aki szerepel az Egyesült Államok Pénzügyminisztériumának „Specially Designated Nationals” (külön megfigyelt állampolgárok) elnevezésű listáján, vagy az Egyesült Államok Kereskedelmi Minisztériumának „Denied Persons List” (tiltólistán szereplő személyek), illetve „Entity List” (tiltólistán szereplő jogi személyek) elnevezésű listáján, illetve bármilyen más korlátozási listán. Az Apple-szoftver használatával Ön kijelenti és szavatolja, hogy nem tartózkodik ilyen országban, illetve az említett listák egyikén sem szerepel. Vállalja továbbá, hogy nem használja az Apple-szoftvert az Egyesült Államok törvényei által tiltott célokra, beleértve, de nem kizárólagosan a rakéták, az atom-, vegyi és biológiai fegyverek fejlesztését, tervezését, gyártását és termelését.

11. Kormányzati végfelhasználók. Az Apple-szoftverek és a kapcsolódó dokumentáció az Egyesült Államok szövetségi törvénykönyve 48. címe 2.101. részének definíciója szerint „Kereskedelmi termék” minősítéssel rendelkeznek, és az Egyesült Államok szövetségi törvénykönyve 48. címe 12.212. része, illetve az Egyesült Államok szövetségi törvénykönyve 48. címe 227.7202. része definíciója szerint „Kereskedelmi számítógépes szoftvert” és „Kereskedelmi számítógépes szoftverdokumentációt” tartalmaznak. Az Egyesült Államok szövetségi törvénykönyve 48. címe 12.212. része és az Egyesült Államok szövetségi törvénykönyve 48. címe 227.7202-1. és 227.7202-4. részei közötti paragrafusokkal összhangban a Kereskedelmi számítógépes szoftver és Kereskedelmi számítógépes szoftverdokumentáció az Egyesült Államok kormányzatának végfelhasználói számára (a) csak kereskedelmi termékként, valamint (b) csak ugyanazokkal a végfelhasználói jogokkal licencelhető, mint a jelen szerződésben foglaltak szerint minden más végfelhasználó számára. A külön ki nem emelt jogokra az Egyesült Államok szerzői jogi törvényei vonatkoznak.

12. Alkalmazandó jog és elválaszthatóság. A jelen Licencet Kalifornia állam törvényei szabályozzák, és azokkal összhangban kell értelmezni, a kollíziós jog elveinek kizárásával. A jelen Licencre nem vonatkozik az Egyesült Nemzetek Szervezetének az áruk nemzetközi adásvételi szerződéseiről szóló egyezménye, amelynek alkalmazása kifejezetten kizárt. Ha Ön az Egyesült Királyságban rendelkezik bejegyzett lakcímmel, a Licencre a tartózkodási helyének megfelelő illetékes bíróság törvényei az irányadóak. Ha valamely illetékes bíróság a Licenc bármely rendelkezését, vagy annak egy részét érvényesíthetetlennek ítéli, a Licenc egyéb részei továbbra is teljes mértékben érvényben és hatályban maradnak.

13. Teljes megállapodás; irányadó nyelv. Jelen Licenc alkotja a teljes szerződést Ön és az Apple vállalat között az Apple-szoftverre vonatkozóan és hatályon kívül helyez minden korábbi vagy egyidejű megállapodást a jelen ügy tárgyában. Jelen Licenc kiegészítései vagy módosításai nem lesznek kötelező érvényűek, kivéve, ha azokat az Apple aláírt, írásos formában közli. Jelen Licenc bármely fordítása a helyi követelmények miatt készült, és az angol és nem-angol verziók közötti vita esetén ennek a Licencnek az angol nyelvű verziója lesz az irányadó, az Ön bíróságának helyi törvényei által nem tiltott mértékben.

14. Harmadik felek elismerése.
A. Az Apple-szoftver egyes részei harmadik féltől származó szoftvereket vagy egyéb, szerzői jog által védett anyagokat használhatnak vagy tartalmazhatnak. Az ilyen anyagok nyilatkozatai, licencfeltételei és kizárásai az Apple-szoftver elektronikus dokumentációjában olvashatók, és az anyagok használata a megadott feltételek szerint történhet. A Google biztonságos böngészési szolgáltatására a Google Szolgáltatási feltételei (https://www.google.com/intl/hu/policies/terms/) és a Google Adatvédelmi nyilatkozata (https://www.google.com/intl/hu/policies/privacy/) vonatkozik.

B. Az Apple-szoftver részét képező egyes szoftverkönyvtárak és egyéb, harmadik féltől származó szoftverek ingyenes szoftverek, és esetükben a GNU General Public License (GPL) vagy a GNU Library/Lesser General Public License (LGPL) feltételei az irányadók. Az ilyen ingyenes, a GPL vagy LGPL licenc feltételei hatálya alá eső szoftverek forráskódjának gép által olvasható teljes példányát ingyenesen (kivéve az adathordozó, a szállítás és kezelés díját) beszerezheti az Apple számára küldött írásos kérés útján a következő címen: opensource@apple.com. A GPL/LGPL szoftverek terjesztésének célja, hogy azok hasznosak legyenek, de JÓTÁLLÁS AZOKRA NEM VONATKOZIK, és a KERESKEDELMI HASZNOSÍTHATÓSÁGUKRA, ADOTT CÉLRA VALÓ ALKALMAZHATÓSÁGUKRA vonatkozó vélelmezett jótállás sem. A GPL és az LGPL egy-egy példányát az Apple-szoftverek tartalmazzák.

C. Az MPEG-4 használata. A jelen termékben végzett kódolásra az MPEG-4 Systems Standard szabvány értelmében az MPEG-4 Systems Patent Portfolio License vonatkozik, eltekintve attól, hogy kiegészítő licenc és jogdíjfizetés szükséges a kódoláshoz, amennyiben (i) az adatok tárolása vagy sokszorosítása fizikai adathordozón történik, és az adatokért címenként kell fizetni, és/vagy (ii) az adatokért címenként kell fizetni, és az adatokat végfelhasználóknak továbbítják végleges tárolás és/vagy használat céljából. Az ilyen további licenc az MPEG LA, LLC vállalattól szerezhető be. További információkért lásd: https://www.mpegla.com.

A jelen termékre az MPEG-4 Visual Patent Portfolio License vonatkozik, melynek értelmében a fogyasztók személyes és nem kereskedelmi célú használat mellett (i) az MPEG-4 Visual Standard („MPEG-4 videó”) szabvány szerint videókat kódolhatnak és/vagy (ii) olyan MPEG-4 videókat dekódolhatnak, amelyeket egy ügyfél személyes és nem kereskedelmi tevékenység során kódolt és/vagy amelyeket MPEG-4 videószolgáltatás keretében az MPEG LA vállalattól származó licenccel rendelkező videószolgáltatótól szerzett be. Más egyéb használatra nem kerül kiadásra vagy arra nem fog utalni licenc. További információk, beleértve a promóciós, belső és kereskedelmi használatra és engedélyezésre vonatkozó tudnivalókat is, az MPEG LA, LLC-től szerezhetők be. Lásd: https://www.mpegla.com.

D. H.264/AVC megjegyzés. Az Apple-szoftverek AVC kódolási és/vagy dekódolási funkcióján alapuló, a H.264/AVC kereskedelmi célú, további licencet igénylő használatára a következő rendelkezés vonatkozik: A JELEN LICENCBEN MEGHATÁROZOTT TERMÉK AVC FUNKCIÓJÁT AZ ÜGYFÉL CSAK SZEMÉLYES ÉS NEM KERESKEDELMI CÉLOKRA HASZNÁLHATJA, (i) VIDEÓK KÓDOLÁSÁRA AZ AVC SZABVÁNYNAK („AVC VIDEÓ”) MEGFELELŐEN ÉS/VAGY (ii) OLYAN AVC VIDEÓK DEKÓDOLÁSÁRA, AMELYEKET EGY ÜGYFÉL SZEMÉLYES ÉS NEM KERESKEDELMI TEVÉKENYSÉG SORÁN KÓDOLT ÉS/VAGY AMELYEKET AVC VIDEÓSZOLGÁLTATÁS KERETÉBEN LICENCCEL RENDELKEZŐ VIDEÓSZOLGÁLTATÓTÓL SZERZETT BE. AZ EGYÉB FELHASZNÁLÁSOKRA ÉS LICENCEKRE VONATKOZÓ INFORMÁCIÓK AZ MPEG LA, L.L.C-TŐL SZEREZHETŐK BE. LÁSD: HTTPS://WWW.MPEGLA.COM.

E. AMR megjegyzés. A jelen termék Adaptive Multi-Rate („AMR”) kódolási és dekódolási funkciójához nem tartozik mobiltelefon-hívásokra vagy a Windows platform QuickTime architektúrájára épülő telekommunikációs termékekben történő használatra vonatkozó licenc. A termékben működő AMR-kódolási és -dekódolási funkcióra szóló licenc nem érvényes mobilkommunikációs infrastruktúrában, és ennek részeként a következőkben való használatra: alapállomások, ezek irányító/rádióhálózati irányítók, telefonközpontok és nyilvános kapcsolt hálózatok átjárói.

F. FAA megjegyzés. Az Apple-szoftverben megjelenített Aircraft Situation Display és National Airspace System Status Information adatokat (együttesen: „repülési adatok”) az FAA (Federal Aviation Administration – az USA légi közlekedési hatósága) biztosítja. Ön vállalja, hogy nem terjeszti a repülési adatokat az FAA előzetes írásos beleegyezése nélkül. Az FAA és az Apple elhárít minden kifejezett és vélelmezett jótállást (beleértve a kereskedelmi hasznosíthatóságra és az adott célnak való megfelelőségre vonatkozó vélelmezett jótállásokat) a repülési adatok felhasználására és pontosságára vonatkozólag. Elfogadja, hogy az FAA és az Apple nem felelős együttesen és külön-külön sem a repülési adatok használatából eredő veszteségekért, károkért, követelésekért, felelősségekért, költségekért, büntetésekért, valamint a közvetett, különleges, járulékos, esetleges és következményként jelentkező károkért. Az FAA nem támogatja az Apple-szoftvert. Az FAA nem felelős a műszaki és rendszerproblémákért, és az ilyen, valamint az üzemi közlekedési áramlási problémákkal kapcsolatban nem keresheti fel az FAA hatóságot.

G. Az Adobe színprofilok használata. Jelen Licenc szerint használhatja az Apple-szoftverhez tartozó Adobe Color Profile szoftvert, de az Adobe nem köteles támogatást nyújtani a színprofilokhoz, beleértve az alkalmazás frissítéseit, jövőben megjelenő verzióit és egyéb elemeket. A fenti 8. és 9. szakasz rendelkezéseit kiegészítve AZ ADOBE SEMMILYEN ESETBEN SEM FELELŐS SEMMILYEN KÁRÉRT, KÖVETELÉSÉRT ÉS KÖLTSÉGÉRT. Az Apple-szoftverrel terjesztett Adobe Color Profile szoftver az Adobe weboldaláról is letölthető: https://www.adobe.com/hu.

H. Gracenote® Végfelhasználói Licencszerződés. A jelen alkalmazás vagy készülék a Gracenote, Inc.-től (Emeryville, Kalifornia) („Gracenote”) származó szoftvert tartalmaz. A Gracenote szoftvere (a „Gracenote-szoftver”) lehetővé teszi az alkalmazás számára a lemezek és/vagy fájlok azonosítását, és zenéhez kapcsolódó adatok („Gracenote-adatok”) – köztük a név, előadó, zeneszám és cím adatainak – lekérését online szerverekről, illetve beágyazott adatbázisokból (együttesen: „Gracenote-szerverek”), és egyéb funkciók elvégzését. Ön a Gracenote-adatokat kizárólag az alkalmazás, illetve készülék rendeltetésszerű végfelhasználói funkciói révén használhatja fel. 

Ön beleegyezik, hogy a Gracenote-adatokat, a Gracenote-szoftvert és a Gracenote-szervereket kizárólag személyes, nem kereskedelmi célokra használja fel. Beleegyezik továbbá, hogy a Gracenote-szoftvert és a Gracenote-adatokat nem ruházza át, nem másolja le, nem adja át és nem továbbítja semmilyen harmadik fél részére. ÖN BELEEGYEZIK, HOGY A GRACENOTE-ADATOKAT, A GRACENOTE-SZOFTVERT ÉS A GRACENOTE-SZERVEREKET KIZÁRÓLAG AZ ITT KIFEJEZETTEN ENGEDÉLYEZETTEKNEK MEGFELELŐEN HASZNÁLJA FEL, ILLETVE AKNÁZZA KI. 

Ön elfogadja, hogy a Gracenote-adatok, a Gracenote-szoftver és a Gracenote-szerverek használatára vonatkozó nem kizárólagos licence megszűnik, ha a jelen korlátozásokat megszegi. Ha a licenc megszűnik, Ön beleegyezik, hogy a Gracenote-adatok, a Gracenote-szoftver és a Gracenote-szerverek mindenfajta használatával felhagy. A Gracenote a Gracenote-adatokhoz, a Gracenote-szoftverhez és a Gracenote-szerverekhez fűződő valamennyi jogot fenntart, ideértve a tulajdonjogokat is. A Gracenote semmilyen esetben nem kötelezhető arra, hogy fizessen Önnek az Ön által megadott információkért. Ön beleegyezik, hogy a Gracenote, Inc. a jelen Megállapodás alapján fennálló jogait Önnel szemben közvetlenül, saját nevében érvényesítheti. 

A Gracenote szolgáltatása statisztikai célokból egyedi azonosító segítségével nyomon követi a lekérdezéseket. A véletlenszerűen kiosztott számazonosító célja az, hogy a Gracenote szolgáltatása anélkül számlálni tuja a lekérdezéseket, hogy tisztában lenne az Ön személyazonosságával. További információért tekintse meg a Gracenote Adatvédelmi irányelv weboldalának Gracenote-szolgáltatásra vonatkozó részét. 

A Gracenote-szoftver és minden Gracenote-adat licencelése „ADOTT ÁLLAPOTÁBAN” történik. A Gracenote semmiféle kijelentést nem tesz, és nem vállal sem kifejezett, sem beleértett kezességet a Gracenote-szervereken található Gracenote-adatokra vonatkozóan. A Gracenote fenntartja magának a jogot, hogy bármilyen, általa megfelelőnek ítélt okból adatokat töröljön a Gracenote-szerverekről, illetve módosítása az adatok kategóriáit. Semmiféle jótállás nem vonatkozik arra, hogy a Gracenote-szoftver vagy a Gracenote-szerverek hibamentesek lennének, illetve hogy a Gracenote-szoftver vagy a Gracenote-szerverek megszakítás nélkül működnének. A Gracenote nem köteles az Ön számára is biztosítani az olyan, továbbfejlesztett vagy további adattípusokat és kategóriákat, amelyeket a Gracenote a későbbiekben esetleg biztosít, és bármikor jogában áll, hogy beszüntesse szolgáltatásait. A GRACENOTE MINDENFAJTA KIFEJEZETT ÉS BELEÉRTETT GARANCIÁT ELHÁRÍT MAGÁTÓL, KORLÁTOZÁS NÉLKÜL IDEÉRTVE AZ ELADHATÓSÁGRA, AZ ADOTT CÉLRA VALÓ FELHASZNÁLHATÓSÁGRA, A JOGCÍMRE ÉS A JOGSÉRTÉSEK KIZÁRÁSÁRA VONATKOZÓ BELEÉRTETT GARANCIÁKAT IS. A GRACENOTE NEM SZAVATOLJA A GRACENOTE-SZOFTVER, ILLETVE BÁRMELY GRACENOTE-SZERVER ÖN ÁLTAL TÖRTÉNŐ FELHASZNÁLÁSRA RÉVÉN KAPOTT EREDMÉNYEKET. A GRACENOTE SEMMILYEN ESETBEN SEM VONHATÓ FELELŐSSÉGRE A KÖVETKEZMÉNYES ÉS VÉLETLEN KÁROKÉRT, ILLETVE AZ ELVESZETT NYERESÉGÉRT ÉS ELVESZETT BEVÉTELÉRT. 

15. A Yahoo keresési szolgáltatás korlátozásai. A Safari böngészőből elérhető Yahoo keresési szolgáltatás a rá vonatkozó licenc értelmében csak a következő országokban használható: Argentína, Aruba, Ausztrália, Ausztria, Bahamák, Barbados, Belgium, Bermuda, Brazília, Bulgária, Chile, Ciprus, Cseh Köztársaság, Dánia, Dominikai Köztársaság, Ecuador, Egyesült Államok, Finnország, Franciaország, Fülöp-szigetek, Görögország, Grenada, Guatemala, Hollandia, India, Indonézia, Írország, Izland, Jamaica, Japán, Kajmán-szigetek, Kanada, Kína szárazföldi területe, Hongkong, Tajvan, Kolumbia, Koreai Köztársaság, Lengyelország, Lettország, Litvánia, Luxemburg, Magyarország, Malajzia, Málta, Mexikó, Nagy-Britannia, Németország, Nicaragua, Norvégia, Olaszország, Panama, Peru, Portugália, Puerto Rico, Románia, Salvador, Spanyolország, St. Lucia, St. Vincent, Svájc, Svédország, Szingapúr, Szlovákia, Szlovénia, Thaiföld, Törökország, Trinidad és Tobago, Uruguay, Új-Zéland és Venezuela.

EA1885
2024. 07. 11.

————————————
Az Apple Pay és a Tárca használati feltételei

Az Apple Pay és a Tárca használati feltételei („az Apple Pay és a Tárca feltételei”) kiegészítik a macOS Apple szoftverlicenc-szerződését (a „Licenc”); a Licenc feltételei és az Apple Pay és a Tárca feltételei együttesen szabályozzák az Apple Pay szolgáltatás („Apple Pay”) és az Apple Tárca („Tárca”) használatát, amelyek a Licenc értelmében „Szolgáltatásként” értelmezendők. Az Apple Pay és a Tárca jelen feltételeiben használt nagybetűs kifejezések a Licencben meghatározott jelentéssel bírnak. Az Apple Pay és a Tárca jelen feltételeinek elfogadásával egyúttal az Apple Pay szolgáltatást és a Tárca alkalmazást támogató minden Apple-készülékén is elfogadja az Apple Pay és a Tárca vonatkozó feltételeit.

Az Apple Pay szolgáltatás, valamint az Apple Tárca („Tárca”) alkalmazásban támogatott Apple Pay-kártyák (meghatározását lásd alább) szolgáltatója az Egyesült Államokban az Apple Payments Services LLC („Apple Payments Services”), az Egyesült Államokon kívül pedig az Apple egyéb társvállalatai. A Tárca alkalmazás szolgáltatója minden más esetben az Apple és más Apple-társvállalatok. Az Apple, az Apple Payments Services és az Apple adott társvállalatai mind szerződő felei az Apple Pay jelen Használati feltételeinek az általa nyújtott Szolgáltatásokkal kapcsolatban.

1. Áttekintés 

Apple Pay

Az Apple Pay révén érintés nélkül fizethet bizonyos webhelyeken hitel-, bank- és feltöltőkártyák használatával, valamint harmadik féltől származó részletfizetési szolgáltatások segítségével. Az Apple Pay és az Apple Pay bizonyos szolgáltatásai csak a kijelölt régiókban érhető el, a megnevezett kártyakibocsátóknál, fizetési hálózatokon és kereskedőknél, illetve más harmadik feleknél.

Tárca

A Tárca lehetővé teszi olyan hitelkártyák, bankkártyák és feltöltőkártyák virtuális példányának tárolását, amelyeket az Apple Payjel használhat (együttesen: „Támogatott kártyák”). Előfordulhat, hogy a Támogatott kártyák csak bizonyos régiókban érhetők el és csak bizonyos partnereknél használhatók. A Támogatott kártyák köre időről időre változhat.

2. Jogosultság

Az Apple Pay és a Tárca beállításához és használatához a következőkre van szükség: (i) egy támogatott Mac számítógépre, amelyen a Szolgáltatásokat támogató operációs rendszer fut (a legújabb verzió javasolt és bizonyos esetekben kötelező), (ii) egy Apple-fiókra, amely olyan iCloud-fiókkal van társítva, amelyhez nem tartozik tartozás az Apple felé, és (iii) internet- vagy mobiladat-kapcsolatra (díjköteles lehet). Bizonyos kivételektől eltekintve a Támogatott kártyák csak a 13. életévüket betöltött személyek számára érhetők el, és használatukra az iCloud vagy az adott kibocsátó, kereskedő vagy más harmadik fél által meghatározott feltételek is vonatkozhatnak.

3. A szolgáltatások használata

Az Apple Pay személyes használatra készült, és csak a saját Támogatott kártyái fölött rendelkezhet a segítségével. Ha egy támogatott vállalati kártya fölött szeretne rendelkezni, kijelenti, hogy azt a munkaadója engedélyével teszi, és jogosult arra, hogy a munkaadót kötelezze az Apple Pay és Tárca jelen feltételeinek és az Apple Pay és a Tárca használata által érintett összes tranzakció teljesítésére. 

Beleegyezik abba, hogy nem használja az Apple Pay szolgáltatást törvényellenes vagy tisztességtelen célokra, illetve bármely más, a Licenc vagy az Apple Pay feltételei által tiltott célokra. Továbbá elfogadja, hogy az Apple Pay szolgáltatást a vonatkozó törvényeknek és szabályozásoknak megfelelően veszi igénybe. Ön vállalja, hogy nem akadályozza és nem zavarja meg az Apple Pay működését (ennek részeként nem alkalmaz automatikus módszereket a Szolgáltatás elérésére), sem a Szolgáltatáshoz kapcsolódó szerverek és hálózatok, sem pedig a Szolgáltatással kapcsolatos bármilyen szabályzat, követelmény vagy szabályozás működését (beleértve az azon lévő adatok vagy forgalom bármely jogosulatlan elérését, használatát vagy megfigyelését).

A támogatott Mac számítógépeken Apple Payjel is kezdeményezheti a fizetéseket a webhelyeken. A vásárlás befejezéséhez engedélyeznie kell a tranzakciót a Mac gépe és a Touch ID vagy egy jelszó, egy támogatott iPhone vagy egy támogatott Apple Watch segítségével. Ha Mac számítógépen fejezi be a vásárlást, rendelkeznie kell egy aktív iCloud-fiókhoz társított Támogatott kártyával. Ha iPhone-on vagy Apple Watchon (együttesen: „Támogatott készülékek”) fejezi be a vásárlást, akkor ugyanazzal az Apple-fiókkal kell bejelentkeznie, mint a Mac számítógépén. 

Ha az Apple Pay szolgáltatást a Safaritól eltérő asztali webböngészőben használja, rendelkeznie kell egy támogatott iPhone-on vagy iPaden beállított Támogatott kártyával. Az Apple Pay jelen feltételeiben lefektetett feltételek mellett az Apple Pay webhelyeken történő fizetésre való használatára az Apple Pay és a Tárca az Ön Támogatott készülékein érvényes Használati feltételei vonatkoznak, amelynek rendelkezései hivatkozás útján a jelen szerződésnek is részét képezik. E feltételek eléréséhez lépjen a következő menüpontba: Beállítások > Általános > Névjegy > Jogi infó > Licenc az iPhone-járól, vagy Névjegy > Jogi infó > Licenc a Watch alkalmazásból egy párosított iPhone-on. A Támogatott készülékek köre idővel változhat.

4. Az Apple és Ön közötti jogviszony

Kizárólag a jelen 3. pont kontextusában az „Apple” együttesen az Apple Inc.-et, az Apple Payments Services LLC-t és az adott Apple-társvállalatokat jelenti. Az Apple Pay Ön általi használatát az Apple Pay jelen feltételei, illetve azon kártyabirtokosi szerződés feltételei szabályozzák, amely az Ön Támogatott kártyájáért felelős adott kártyakibocsátó, kereskedő, vagy más harmadik fél és Ön között érvényben van.

Az Apple nem pénzügyi intézmény. A Támogatott kártyákat nem az Apple állítja ki vagy szervizeli, és az Apple nem vesz részt a fizetések feldolgozásában, és semmilyen más módon sincs befolyása az Apple Pay vagy a Tárca használatából eredő kifizetésekre, visszaterhelésekre, visszaküldésekre, visszatérítésekre, jóváírásokra, értékre, engedményekre, rendelésekre, a rendelések teljesítésére, sem más kereskedelmi tevékenységekre. 

Az Apple Pay-részletfizetéseket harmadik felek támogatják és felügyelik. Ha harmadik féltől vásárol Apple Payjel, és a vásárlását részletfizetéssel vagy utánvéttel rendezi, a szerződés Ön és a harmadik fél között jön létre, és a jogosultság megállapítására és a visszatérítési kötelezettségre az adott harmadik fél szolgáltatási feltételei vonatkoznak, amelyeket a fizetés során olvashat el. Az Apple nem részese az Ön és az adott harmadik fél között kötött megállapodásoknak, és kifejezetten elutasít minden felelősséget az ilyen részletfizetési szolgáltatásokkal és megállapodásokkal kapcsolatban.

Továbbra is a kártyakibocsátóval kötött kártyatulajdonosi szerződések feltételei szabályozzák a Támogatott kártyák használatát, illetve az Apple Pay szolgáltatásban történő használatukat. Ehhez hasonlóan, ha az Apple Pay használatával árukat vagy szolgáltatásokat vásárol, arra a kereskedő használati feltételei vonatkoznak. 

A Licenc vagy az Apple Pay és a Tárca jelen feltételeinek egyetlen rendelkezése sem módosítja a kártyatulajdonosi vagy kereskedői szerződések feltételeit, vagy az Apple Pay funkcióinak használatára vonatkozó feltételeket, és az ilyen feltételek fogják szabályozni az Apple Pay funkcióinak, valamint azok támogatott Mac számítógépen lévő virtuális példányának használatát.

Ön tudomásul veszi, hogy az Apple nem részese az Ön kártyatulajdonosi vagy kereskedői szerződéseinek, valamint hogy az Apple nem felelős a következőkért: (a) az Apple Pay vagy a Tárca használata során a Támogatott kártyák, kereskedelmi tevékenységek, tranzakciók, vásárlások, megrendelések, megrendelések teljesítése vagy nyugták tartalmáért, pontosságáért és elérhetőségéért; (b) hitel szolgáltatásáért és a hitelekre való jogosultság felméréséért; (c) kártyakibocsátók, kereskedések és más harmadik felek az Apple Pay vagy a Tárca Ön általi használatához kapcsolódó tevékenységeiért; (d) a kártyakibocsátók, kereskedések és más harmadik felek által a Támogatott kártyákkal kapcsolatban meghozott döntésekért; (e) a Támogatott kártyákkal kapcsolatos nyeremények vagy tárolt érték gyűjtéséért vagy beváltásáért; és (f) a Támogatott feltöltőkártyák finanszírozásáért és feltöltéséért. A Támogatott kártyákkal és a kapcsolódó kereskedelmi tevékenységekkel kapcsolatos vitákkal és kérdésekkel forduljon a kártya kibocsátójához vagy az adott kereskedőhöz. Az Apple Payjel és a Tárcával kapcsolatos kérdésekkel, kérjük, hívja az alábbi telefonszámot: (800) APL-CARE (800-275-2273).

5. Adatvédelem

Amikor az Apple Payt egy Támogatott készüléken használja egy fizetési tranzakció teljesítéséhez, az Apple Pay titkosított formában viszi át a fizetési információkat a Mac számítógépe és a Támogatott készüléke között a tranzakció elvégzéséhez. Amikor az Apple Payt használja egy beépített Touch ID-val rendelkező MacBook Prón, akkor a webhely titkosított formában kapja meg az Ön fizetési adatait a tranzakció részeként. Amikor kártyát ad hozzá az Apple Payhez egy beépített Touch ID-val rendelkező MacBook Prón, akkor olyan információk az eszközéről, mint bizonyos beállítások engedélyezése és az eszközhasználati minták (például az eszköz mozgásban töltött ideje százalékban, a hívások megközelítő száma hetente) el lesznek küldve az Apple-nek az Ön jogosultságának megállapításához és csalások megakadályozásához. Ha részletes információkhoz szeretne jutni az Apple Pay használatának részeként begyűjtött, felhasznált és megosztott személyes adatokról, olvassa el a szolgáltatásra vonatkozó adatvédelmi tájékoztatót, ideértve az Apple Pay adatvédelmi szabályzatát, amely elérhető az iOS-készülékén vagy a Mac számítógépén, vagy a párosított iOS-készülékek Watch alkalmazásában, valamint a https://www.apple.com/legal/privacy oldalon. Az Apple Pay és a Tárca használatával Ön hozzájárul ahhoz, hogy az Apple, társvállalatai és képviselői a Szolgáltatások biztosítása érdekében továbbíthatják, összegyűjthetik, karbantarthatják, feldolgozhatják és felhasználhatják az előzőekben említett adatokat.

6. Biztonság

Az Apple Pay és a Tárca a Támogatott kártyákat virtuális módon tárolja, és ezeket ugyanolyan védelemmel szükséges ellátni, mint a fizikai pénztárcát, illetve hitel-, bank-, feltöltő- és egyéb kártyákat. Kizárólag az Ön felelőssége gondoskodni Mac számítógépe, a Támogatott készülékek, az Apple-fiók, a Touch ID-hoz kapcsolódó adatok, a készülék(ek)en beállított jelkód(ok), valamint a Szolgáltatásokkal kapcsolatos egyéb hitelesítő adatok (együttesen: „Hitelesítő adatok”) biztonságáról. Amennyiben bárki mást felhatalmaz a Mac számítógépe vagy a Támogatott készülékek használatára (például megadja készüléke jelkódját egy harmadik félnek, vagy bármilyen más módon átadja Hitelesítő adatait egy harmadik félnek), ez a személy a következőkre lehet képes: fizetés, értékek felhasználása vagy más tranzakciók végzése az Ön Támogatott kártyáival a Tárcában. Ebben az esetben Ön a felelős az adott személy által végzett minden fizetésért és tranzakcióért.

Amennyiben nem engedélyezett módosításokat végez a Mac számítógépén vagy a Támogatott készülékén, például letiltja a hardveres vagy szoftveres felügyeletet (más néven „jailbreaking”), lehetséges, hogy a Mac számítógép és/vagy a Támogatott készülék nem lesz jogosult a Szolgáltatások használatára. Ön tudomásul veszi, hogy a Szolgáltatásokat kifejezetten tilos módosított készülékkel használni, és ez az Apple Pay és a Tárca jelen feltételeinek megszegésének minősül, és így feljogosítja az Apple-t, hogy letiltsa vagy korlátozza Ön számára a Szolgáltatások elérését.

Ha a készüléket elveszti vagy ellopják, és a Lokátor funkció engedélyezve van, a Lokátor vagy a https://icloud.com segítségével megpróbálhatja felfüggeszteni a Mac számítógépén a Támogatott virtuális kártyákkal történő fizetés lehetőségét az Elveszett mód bekapcsolásával. Igény szerint az eszköz tartalmát is törölheti, amellyel az eszköz megkísérli felfüggeszteni a Támogatott kártyákkal történő fizetést. Ha rendszeres fizetési tranzakciót állított be az Apple Pay használatával, előfordulhat, hogy a rendszeres fizetés lemondásához az érintett kibocsátóval vagy kereskedővel kell felvennie a kapcsolatot. Emellett a Támogatott kártyák kártyakibocsátójával is érdemes felvennie a kapcsolatot a Támogatott kártyák jogosulatlan használatának megelőzése érdekében.

Ha Ön tisztességtelen tevékenységről vagy visszaélésről tesz bejelentést, vagy az Apple vagy valamely társvállalata ennek meglétét feltételezi, Ön beleegyezik abba, hogy együttműködik az Apple-lel vagy társvállalataival bármely vizsgálat során, és teljesíti az előírt csalást megelőző intézkedéseket.

7. A felelősség korlátozása

A LICENCBEN MEGHATÁROZOTT JÓTÁLLÁSI KÖTELEZETTSÉGEK KORLÁTOZÁSAI ÉS FELELŐSSÉGKORLÁTOZÁS MELLETT AZ APPLE, AZ APPLE PAYMENTS SERVICES ÉS AZ EGYES APPLE-TÁRSVÁLLALATOK NEM VÁLLALNAK SEMMILYEN FELELŐSSÉGET AZ APPLE PAY SZOLGÁLTATÁS VAGY A TÁRCA ALKALMAZÁS HASZNÁLATÁVAL VÉGREHAJTOTT VÁSÁRLÁSOKÉRT, FIZETÉSEKÉRT, TRANZAKCIÓKÉRT, RENDELÉSEKÉRT, RENDELÉSTELJESÍTÉSEKÉRT, NYUGTAINFORMÁCIÓKÉRT VAGY EGYÉB KERESKEDELMI TEVÉKENYSÉGÉRT, ÉS ÖN BELEEGYEZIK ABBA, HOGY KIZÁRÓLAG A KÁRTYAKIBOCSÁTÓVAL, A FIZETÉSI HÁLÓZATTAL VAGY A KERESKEDŐVEL KÖTÖTT MEGÁLLAPODÁSOKRA HAGYATKOZIK BÁRMELY, A TÁMOGATOTT KÁRTYÁKRA VAGY KAPCSOLÓDÓ KERESKEDELMI TEVÉKENYSÉGEKRE VONATKOZÓ KÉRDÉS VAGY VITA MEGOLDÁSA ÉRDEKÉBEN.

————————————

ÉRTESÍTÉSEK AZ APPLE, AZ APPLE PAYMENTS SERVICES ÉS AZ ADOTT APPLE-TÁRSVÁLLALATOK RÉSZÉRŐL 
Amennyiben szükségessé válik, hogy az Apple, az Apple Payments Services vagy az Apple valamelyik társvállalata a Szolgáltatásokkal kapcsolatban felvegye Önnel a kapcsolatot, Ön hozzájárul ahhoz, hogy az értesítéseket e-mailben fogadja. Ön elfogadja, hogy bármely ilyen, elektronikus formában Önnek küldött értesítés kielégíti a törvényes kommunikációs követelményeket.